ரஜினி, கமல், விஜய், அஜித், சூர்யா, விக்ரம், தனுஷ் படங்கள் என்றால் ஓர் ஆண்டுக்கு குறைந்த பட்சம் ஒரு படம் வெளிவரும். அதிகபட்சம் மூன்று படங்கள் வெளிவர வாய்ப்பு உள்ளது. மொத்தமாகப் பார்த்தால் ஒரு வருடத்துக்கு 52 வாரங்கள் வருகின்றன. அதில் 15 வாரங்களைத் தவிர்த்துப் பார்த்தாலும் 37 வாரங்களில் சின்ன பட்ஜெட் படங்கள்தான் வெளிவருகின்றன. இப்போது வரும் படங்களின் ஆயுள் மூன்று வாரங்களைத் தாண்டுவதே அரிது. அப்படிப் பார்த்தால் சின்ன பட்ஜெட் படங்கள்தான் திரையரங்க உரிமையாளர்களின் முதுகெலும்பாக உள்ளது.